
Eltesszük 
a nyarat télre 


Szeretem a cseresznyét. És szeretem az 
epret. Kedvencem a nyári lecsó zamatos- 
erős paprikával. A szörpöket szódavízzel 
vagy anélkül is szívesen iszom. Vagyis szere- 
tem a nyarat, terméseit, gyümölcseit frissen 
és tartósítva egyaránt. Éppen ezért 1984 
nyarán Veletek együtt közös befőzést ren- 
dezünk, kedves Kisdobos Olvasóink! Eltesz- 
szük a nyarat télre! Nem mélyhűtőbe és 
nem is patentzáras üvegekbe, hanem leírva 
szép új füzetekbe, csinos rajzokkal, fényké- 
pekkel ékesítve. Vagyis úgy őrizzük meg 
napfényes szépségét, hogy naplót vezetünk 
róla. Minden napról készülhet feljegyzés, de 
lehetséges az is, hogy a hét meghatározott 
napján nyitjuk ki naplónkat s írunk bele. 
Hogy mások is megismerjék a , befőtt" ízét, 
vagyis a nyáron Veled, Veletek történteket, 
naplóitokat küldjétek el szerkesztőségünk 
címére szeptember 20-ig. A legsikerülteb- 
beket jutalmazzuk és részleteket közlünk 
belőlük. I 


Görög Júlia rajza 


Polgár István 


Szomorú a tollam, 
ímmel-ámmal ír. 
Olykor könnye csorran: 
pacnis a papír. 


Faggatom, mi lelte. 
Kaparász, susog: 

— Ne kérdezd, hiszen te 
magad is tudod. 


Sejtelmem sincs róla, 
vallom meg neki, 

s unszolom a szóra, 
mi baj, bökje ki. 


— Akad, akinek rossz, 
másnak ami jó. 
Neked örömet hoz 

a vakáció. 


— Neked bánatot tán? 
— Nekem bánatot. 
Rakódik a por rám, 
kiszáradhatok. 


— Hidd el — magyarázza - 
nincs unalmasabb, 

mint fiókba zárva 

élni, mint a rab. 


Vigasztalni kezdem, 
ne sírjon tovább: 
ott lesz közelemben 
egész nyáron át. 


Mint urát az apród 
hajdan, úgy követ, 
vele írok naplót, 
gyakran levelet. 


— Veled rajzolok sok 
tájról vázlatot, 

völgyek, hegyek, dombok, 
mind-mind láthatod... 


Könny apad, a bánat 
máris eloson, 

s tollam szinte vágtat 
a papíroson. 


Az úttörő- és kisdobosavatás mindenhol júniusban 
van. De azt hiszem, az ritkaság, hogy valaki mindkettő- 
ben érdekelt. Ilyesmi csak a Gepárd őrssel történik. 

Mi ugyanis elvállaltuk, foglalkozunk az elsősökkel, 
hogy jól sikerüljön a kisdobosavatás. Megdicsérték 
őrsünket a vállalkozásért, pedig csak Bacsó Sanyi ötlete 
volt az egész. Ugyanis az ő húga jár ide elsőbe. Otthon is 
taníthatná a kisdobosavatásra. De csak az iskolában fo- 
gad szót neki. Hát így került az egész Gepárd őrs az első- 
sök közé. De mindenkinek nagyon tetszett végül ez a 
dolog. Varjú azt ajánlotta, hogy ha legközelebb kistest- 
vére születik valamelyik Gepárdnak, akkor legyünk majd 
névadó szülők. 

Az elsősökkel naponta gyakoroltuk az avatás minden 
részletét. A bevonulás-kivonulás jobban ment már ne- 


Koltai Éva rajza 


kik, mint nekünk. A kisdobosok hat pontját úgy megta- 
nultattuk velük, hogy már visszafelé is elmondták. A kis- 
dobos-ígéret szövegét hibátlanul tudták. Csak nem egé- 
szen egyszerre mondták. És kicsit éneklős hangon. Ak- 
kor Hejjes behozta a magnóját és felvette a produkciót. 
Aztán visszajátszottuk nekik, hogy hallhassák, hol hibáz- 
tak. És elő ne forduljon ilyen hiba az ünnepélyes kis- 
dobosavatáson! 

Nem is fordult elő ilyen. 

Rengeteg szülő jött el az avatásra. A mi osztályunkból 
mindenkihez jött legalább egyvalaki. Az elsősöknél há- 
rom rokon is jutott egy-egy főre. És megjöttek a kiskato- 
nák is, ők minden évben jönnek avatni. Ott álltak az is- 
kolaudvaron, gyönyörű szép vigyázzban. Amikor be- 
hozták az úttörő-csapatzászlót, egy katona kürttel kö- 

szöntötte . . . Nagy csend volt különben. Ott állt az egész 
iskola : létszáma 924. De meg se pisszent senki, még azok 
se, akiknek kettesük volt magatartásból. 

A dobogón az igazgató néni mellett a parancsnok állt, 
az alezredes. Nagyon büszkék voltunk rá, hogy ő avat 
fel bennünket úttörőnek. Csak előbb a kisdobosok kö- 
vetkeztek, vagyis a mi tanítványaink. Úgy izgultunk, 
mint a vetélkedőn, futballmeccsen és dolgozatírásnál 
együttvéve. . . 

Az alezredes felszólította az elsősöket, hogy mondják 
utána a kisdobos-ígéret szövegét. 

— Én — kezdte az ismert szöveget. 

Ezt most mindenki megismétli, aztán hozzáteszi a sa- 
ját nevét. Gyakoroltuk százszor is! Ebből baj nem lehet. 

— Én — mondták utána az elsősök. Szépen, hangosan 
mondták és egyszerre. De csak ennyit. — 

— A neveteket is mondjátok — figyelmeztette őket az 
alezredes kedvesen. — Tehát így: — Én, Halmai Gá- 
BOT. 

— Én, Halmai Gábor... — mondták szófogadóan. 

Az egész első osztály ezt mondta! Hangosan és egy- 
szerre. A tanítványaink! Elfelejtették a saját nevüket? 
Vagy az ábítattól azt se tudták, mit mondanak? . . . Mert 
Halmai Gábor az alezredes neve volt. 

Az úttörőavatás persze hibátlanul sikerült. Mindegyi- 
künknek egy kiskatona kötötte fel a piros nyakkendőt. 
Kezet ráztunk. És szólt a katonazenekar. Mégse minket 
ünnepeltek. . . Mikor vége volt az ünnepségnek, még a 
mi saját szüleink is az elsősökkel foglalkoztak. Kérdez- 
gették : no, mi újság, Halmai gyerekek?! 

Csak mi bánkódtunk a baki miatt, ők egyáltalán! 
A nyakunkba csimpaszkodtak. Egy Gepárdra három el- 


sős jutott — vadonatúj kisdobosok. Megállapították, 
hogy nagyon jól sikerült az ő szereplésük. Csak mi, Ge. 
párdok követtünk el egy kis hibát: miért nem hívtuk el 
a kisdobosavatásra a televíziót...? Ezt Hejjes Tamás 
elsőse mondta. Úgy látszik, emlékezett a magnójára. 

Mert azért mindenkinek volt egy titkos-kedvenc elsőse, 
Az egyém egy nagyfülő kisfiú, Botondnak hívják. Ő is 
csimpaszkodott. És súgott is. Azt, hogy én vagyok a pél- 
daképe. Ő is őrsi krónikás lesz, úgy döntött. 

— Azt nem te döntöd el. Csak ha megválasztanak a 
társaid, akkor lehetsz — tanítottam; nehogy ők is sor- . 
solják a tisztségviselőket, mint egyesek. 

— Biztosan megválasztanak — nyugtatott. — Én va- 
gyok a legerősebb az osztályban. 

— És nem is tud mindenki őrsi naplót írni — folytat- 
tam volna a nevelést. 

— Hát hiszen te is. . . 

— Én se tudtam jól. . . 

Szerencsére elragadta őt egy rokon. Fényképezték, 
filmezték. Színes filmmel, színtelennel. Villanófénnyel, 
mennydörgéssel... Botond azt mondta, csak akkor áll 
szép nyugodtan, ha én is. Álltunk ott egymás mellett, 
órák hosszat, szótlanul. Csak a felnőttek beszéltek. Min- 
ket dirigáltak főleg. Botond később a kezembe nyomott 
egy papírgombócot. Zsebre tettem. 

Csak otthon olvastam el. Úgy ragasztom be a nap- 
lóba, ahogy volt. Szamárfüllel, pacásan, gyűrötten, 
A fontosabb dokumentumokon nem szokás változtatni. 


JÚNIUS 


, Ne búsulj, hogy nem tudsz naplót írni. Majd én se- 
gítek. És akkor majd ügyesedsz. Botond" 


Gyurkovics Tibor: NÉVIKE 


Június 2. Kármen — válaszoljon, akár szeret, akár nem 


Június 6. Norbert — ne nyomd a sódert ! 


Június 9. Felicián — ott fogták a milícián 


Június xx. Barna — — rossz pásztornak elszéled a barma 

Június 15. Jolán 
— — Június 19. Zóra 
Június 2I. Alajos 

Ész kezében a volán ; 


— messze a záróra 

Fecske Csaba 


, Lábanyakába" hős vitéz, 

s fejében éppen annyi ész, 
amennyire szüksége van 

egy nem ostobácska nyúlnak 
Míg káposztát fal boldogan, 
piros szemei kigyúlnak, 

szép bajuszkája megremeg: 

, Káposztálkodni mily remek!" 
Mikor már majdnem jóllakott, 
s a bendője telne, ó jaj! 

— felhőként úszik egy sóhaj — 
a fej káposzta elfogyott! 


, Lábanyakába" úgy rohan, 

akár a nyúl, s két füle van, 

nem több, de nem is kevesebb, 
és tudja, hogy az elefánt 

fülétől az ő füle szebb! 
(Mondták is: olyan , elegáns!) 
Sőt! Valamennyi fül közül 

a legeslegszebb ez a fül, 

mert bár hegyes, vagy lekonyúl, 
ha fülről van szó: győz a nyúl! 
(Farkáról most szót sem ejtünk, 
merthogy: hátuljáról eltűnt) 


, Lábanyakába" fut sokat, 
átugrik árkot, bokrokat 
Naponta edz, jó sportoló, 
és mindig , kéznél" van a láb 
A nyúl-láb futásra való, 
és neki van, négy legalább 
Vélük rókát is megelőz, 
mert akkor hős a nyúl, ha győz, 
mármint futásban: ám esőt 
legyőzni nem lehet, az őt 
előzi meg 

, Jaj, annyi szent, 
rajtam a bundám összement!" 


, Lábanyakába" társalog, 

beszél más nyulakkal, — de hogy?! 
Nyúlul bizony, vagyis titkosan, 

nem értem, s én szégyellem magam 
— Musz-musz! — Ez annyit tesz: igen? 
vagy talán azt jelenti: nem? 

Nyúl szótárt nem árulnak ám! 
Árulnak? Áruld el komám! 

Mert vágytam, hogy tudjak nyúlul, 
mint a fogfájás kiújul 

, Lábanyakába" nem beszél 
emberül, hát fogok nyúlul én! 


Felvidéki András rajza 


Peti annyira örült! 

Vendégségbe mentek egy nyaralóba. 

A nyaraló a Duna-kanyarban, egy domb tetején volt. 
Mikor leszálltak a vonatról, sokáig gyalogoltak fölfelé. 
Apu nyakába vette Petit, és csak az ösvény végén tette le. 
Ott volt egy nagy, vastag szárú, sárga virág. A virág 
kelyhéből kackiásan álltak ki a fekete bibék, mint holmi 
sörteszálak, és Petinek eszébe jutott Hetykebajszú, akit 
nagyon szeretett. Egyszeriben elszállt a jó kedve. 

— Na, szépen otthon hagytál — mondta neki a játék- 
macska. 

Peti Gabus után szaladt, belekapaszkodott a trikó- 
jába: 

— A Hetykebajszú — nézett fel rá ijedten. 

— Mi van vele? 

— Otthon maradt. 

— Hát aztán! Nem baj — mondta Gabus. 

Már majdnem megnyugodott. Ha Gabus mondja, 
hogy nem baj, akkor jó. Gábor már nagy, nemsokára öt- 
éves és mindent tud. Együtt járnak le a térre, és ha valaki 
bántani akarja őt, Gabus nem engedi. Ha ő azt mondja, 
nem baj, akkor nem baj. 

De Hetykebajszú nem tágított. Felhúzta az orrát és 
hetyke bajsza a magasba meredt: 


. — Igenis, hogy baj — mondta. — Eddig mindenhova 


magaddal vittél. Vagy nem vittél magaddal? És miért 
. vittél? Mert éppen jól elfér a derekam a tenyeredben. 


E: Most meg üres a tenyered. Vagy nem üres? 


.——— Peti próbálta engesztelni: ne haragudj, de Hetyke- 
. bajszú elhúzta a száját. 

— Én ugyan nem — mondta sértődötten —, tessék, 
csak mulass jól! Hol az a nyaraló? 

Már akkor ott volt az orruk előtt, és a nyaralóban kö- 
rülcsodálták Petit. Felkapták a magasba. 

— Az a gyönyörű, nagy, kék szeme! És milyen vas- 
kos! Még kétéves sincs? Nahát? 

— Fúj — húzta el a száját Hetykebajszú —, milyen 
csúnyán nyávognak! Ordíts, hogy tegyenek le. Csupa 
idegen. 

— Az biztos, hogy csupa idegen, gondolta Peti, és ka- 
pálózott, hogy tegyék le. 

— Miért vagy ilyen vad? — kérdezte anyu —, mi ba- 
jod? Az előbb még semmi bajod se volt. 

Volt ott egy idegen gyerek is. Ottó. Így hívták. Éppen 
akkora, mint Gabus. Hívta fogócskázni : 

— Jössz fogócskázni? 

— Jó — mondta a bátyja, és odafordult felé: 

— Gyere te is, Peti! 

Mindig így szokta. Sosem felejti el. Együtt játszanak. 

Peti már loholt volna, de Hetykebajszú előtte termett, 
és elhúzta a száját: 

— Kinek kell ez az Ottó? Undok, idegen gyerek. 
Mondd, hogy nem. 

Erre megtorpant, kidüllesztette a hasát, rátette a ke- 
zét: 

— NEM! — mondta. 

Várta, hogy kérleljék, de hiába. Elszaladtak. Eltűntek. 
Állt egymaga a ház sarkában. A felnőttek odabent be- 
szélgettek. Már mindenki fürdőruhában. Kisnadrágra 
vetkőztették őt is. Majd mennek fürödni. De mikor? 


asz szük 


. Soha? Nagyon melege volt. Fehér izzással sütött a nap. 
Hunyorgatott a szűrt fényben. Hetykebajszú visszahu- 
nyorgott rá, és elhúzta a száját: 

— Mikor? Soha! Ez az a híres nyaraló? Ez az a ház? 
Ez — ronda. A mienk szebb. Ott minden a helyén van. 


a lomosláda. Rajta a hosszú terítő. Le, egészen a földig 


engem is. És nincs ilyen meleg. Ott jó. Ott szép. Az igen! 

— Peti, hol vagy, Peti? 

Ez Gabus hangja. 

Megfordult, és a ház mögött meglátta a homokozót. 
. Szikrázott rajta a nap. Ott játszottak. Gabus meg idegen 
Ottó. Billenős fenekű teherautóra lapátolták a homokot. 
. Jól megrakták. De még nem eléggé, úgy látszik. Mert azt 
. mondta Ottó: 

— Lapátold te is! 

Nem lapátolta. Sőt lepörgette a kocsi tetejéről. Előbb 
csak fél kezével, keveset szórt le róla. 

— Most miért csinálod ezt? — Ottó dühös volt. 
. —. Hetykebajszú ott ült a billenő fenekű teherautó olda- 
. lán és elégedetten vigyorgott: 
— Mondd, hogy — csak! 
— CSAK! — mondta Peti és mind a két kezével a ho- 
. moknak esett. 
— Hülye! — kiáltotta Ottó, mire ő a maradékot a te- 
. nyeréből egyenesen a képébe vágta. 

— Jaj, a szemembe ment! — Idegen Ottó szaladt a 
vízcsaphoz mosakodni. 

— Ezt nem kellett volna — mondta Gabus és ő is fel- 
. szaladt utána. 


Ezt nem kellett volna, gondolta kicsit megszeppenve 
. Peti, most majd jó leszek, gondolta, amilyen jó csak bí- 
. rok. És Hetykebajszú eltűnt egy időre. De aztán újra fel- 
bukkant és grimaszolt: jó leszel? Minek? Ez a nyaraló 
ronda. Itt úgyse sikerül. 


És nem is. Mert ebédnél felborult egy pohár, kiömlött 
. belőle a víz, egy tányér pedig fogta magát, és leugrott az 
. asztalról. Peti csak bámult. Azt mondták — ő csinálta. 
Pedig nem is én, gondolta, csak úgy magától ez is, az is. 
Aztán azt mondták, álmos, azért nyűgös, pedig nem is 
. volt álmos, egyáltalán nem és Hetykebajszú elhúzta a 
. száját: na, ebből elég, menjünk innen! — Jó, menjünk. 
És mikor nem néztek oda, a hátsó ajtón kislattyogott a 
. házból, el az üres homokozó mellett, ahol oldalára dűlve 
. hevert a billenő fenekű teherautó, és eljutott az ösvényig, 
ahonnan a dómboldalra meg a folyóra látni, amin túl 
ott a szoba, a sarkában a lomosláda, a földig érő terítő- 
vel a közepén az asztal. Tisztán látta. 
. Ottállt a sárga virágnál, tenyerével átfogta vastag szá- 
. rát, mint Hetykebajszú derekát szokta, és Hetykebajszú 
. rászólt: 

— Most kiabálj! 

Teli torokból bömbölt. Mindig csak két szót. Újra 
. meg újra ugyanazt. Mint egy tábornok. A vezényszókat. 

. Amiket teljesíteni kell. Amiknek teljesülniük kell: 
. — — VISSZA! HAZA! 
Mire Gabusék rátaláltak, már rekedtre ordította ma- 
gát. Nagy sóvárgásától csaknem megemelkedett a domb. 


Vagy talán nincs minden a helyén? A szoba sarkában. 


ér. El is lehet bújni alatta. Csak bemászol alá és viszel. 


ETT v 
AZÖNTELI 
8 JABDA 


Mint a rakéta, mi zúgva 
átszeli kék magasát a 
fellegoromnak, a labda 
surrog az űrbe kirúgva 
marhalegelte mezőről, 

hol csiga csúszna, vakondok 
túrja a földet, s undok 
dölyffel a laszti előtör 
éteri tájba, kevélyen 
járna, akárha Nap égen 
keble dagad vala gőgtől, 
messzi a portól, olyan vak, 
képzeli: pöttyei holdak, 
útja a mennyei főkör, 
tűnik az éj, ha felébred, 

és botoran hiszi végül, 

égi hatalma nem évül, 

ő melegíti a rétet, — 

véli, hogy érte az ének, 
lóhere négy levelének 
hogyha örülsz, biza úgy tesz: 
néki köszönjed ez évben, 
sí meg a szán ha nem tétlen, 
és a karácsony ezüst lesz. 
Szállna a labda, de fárad, 
egyre növőben a búja, 
röpte fogy el, nem a súlya, 
bezzeg a gőgből alább ad, 
lenne akármi madár, csak 
fönt legyen ő örökös tag, — 
ám zuhanás a keresztje, 
földre vezet le az útja, 
parlagi tüske kiszúrja, 
gőgje sziszegve ereszt le. 


Jozsó, a kerekfejű, szeplős fiúcska otthon ma- 
rad, mert fáj a torka. Tesz-vesz, kirámolja a játé- 
kait, de valójában unatkozik. Kezébe akad ked- 
venc üveggolyója, ez kissé megvigasztalja. Néze- 
geti, pizsamája zsebébe csúsztatja és indul vissza 
az ágyába. Lehajol, megigazítja a papucsát, a 
golyó kiesik és gurul, gurul, egyenest az előszo- 
bába. Jozsó utána. Nem találja. A homályos, kes- 
keny, csupaajtó helyiségben lehasal, a szekrény 
alá kukucskál. Aha, ott valami csillog! Felveszi: 
egy kulcs. A sokajtós szekrény egyik zárjába ép- 
pen beleillik. 

Jozsó kinyitja az ajtót, belép. Poros, soha sem 
taposott lépcsők vezetnek felfelé. Vajon hová? 

A fiú elindul. Megy, megy és kanyarog, egyre 
csak fölfelé, mígnem egy csodálatos palota dísz- 
termében találja magát. 

— Légy üdvözölve Jozsó herceg. (Jozsó kissé 
följebb húzza a pizsamanadrágját. Már megtágult 
benne a gumi.) Tudtam, hogy eljössz. Ma ünne- 
peljük a leányunk hetedik születésnapját. Ma kell 
tehát legyőznöd a kígyókirályt. Mert, ha nem, 
magával viszi a mi édes gyermekünket, minket 
meg egyetlen csapással kővé dermeszt, és úgy 
maradunk az idők végezetéig — mondja egy vál- 
las, batátságos fiatalember, kissé billegő koroná- 
val a fején. 

— Az idők végezete soká lesz. Annyi időt 
magam sem bírnék ki egy helyben. De mondd, 
uram, királyom, hová kerültem? 

— Ez, kedves Jozsó hetceg, a Barátság király- 
ság. Mi itt valamennyien barátok vagyunk. 
A kukta a főszakáccsal, a bűnös a tötvényhozó- 
val, a vitág a metszőollóval, de még az iskolások 
is egymással. 

Jozsó hiszi is, nem is, amit hall, megint kérdez: 

— Bizonyos vagy benne, uram, hogy eljön a 
kígyókirály? Mert, ha így van, üsse kő, meg- 
mentem a leányodat. 

— Jaj, kedves, jó fiam, a követ és az ütést az én 
királyságomban ne emlegesd, mert máris zsib- 
badást étzek a tagjaimban. A királyi jós is éppen 
azt étzett, amikor a kígyókirály érkezését meg- 
jövendölte. Aztán belehalt szegény. 

— Én meg a tétlenségbe halok majd bele, ha 
soká késlekedik. Sétálok egyet, ha megengeded. 

Jozsó kimegy. Amerre néz, mindenütt kókadt 
virágok, bokrok, fák. Sehol egy teremtett lélek. 

— No, majd én segítek rajtatok — biztatja a 
növényeket Jozsó —, csak találjam meg a kutat. 


Egy kanna is jó lenne, de még jobb egy hosszú 
öntözőcső. 

Egy bokor tövében megbotlik. Lenéz. 

— Hurrá, itt a slag. Szörnyen összetekették. 
És milyen cifra! Akár egy kígyó. Királyi öntöző- 
cső ! 

Húzza, húzza a fiú az öntözőcsövet (a fejénél 
fogva). A kígyókirály nem tud szóhoz jutni. 
A gyetek nyög, cipekedik. A kerti csapot keresi. 
Egy medencét talál. Száraz. Benne levél: , Nem 
gyönyörködött bennem senki, elmentem. Szökő- 
kút" 

— Ez megszökött. Pedig szívesen megmártóz- 
tam volna benne. És igenis gyönyörködtem 
volna. Még jó, hogy téged nem vitt magával! — 
mondja, amikor megpillantja a csapot. 


Keresztes Dóra rajza 


Jozsó a csapra illeszti a kígyó fejét, egy kiszá- 
radt virág szárával odaerősíti, megnyitja a csa- 
pot, majd a cső másik végéhez szalad. Felemeli. 
Nem folyik belőle víz. Hanem a kígyó dagad, 
dagad. A száraz virágszár elszakad, a kígyó fel- 
emeli a fejét, megrázza, aztán megszólal: 

— Köszönöm, megmentőm. 

— Nofene. Ezt jól megcsináltam. Hát te vagy 
az, kígyókirály ? 

— Te ismersz engem? Érthetetlen. Inkognitó- 
ban vagyok. 

— Azért nem vetted fel a koronádat? 

— Azért hát. Vagyis nem egészen . . . Hálából, 
amiért megmentettél, neked megmondom az iga- 
zat. Én nem viselhetek koronát. Apám kitaga- 
dott, mert rosszul látok. A dadám és a mama saj- 


nált, de apámnak nem mertek ellenszegülni. 
Ripsz-ropsz, kitették a szűrömet. A dadám bú- 
csúzóul gyotsan a fülembe sziszegte: 

— Menj egyenest a Barátság királyságba. Hét 
nap múlva éppen hétéves lesz a szép király- 
kisasszony. Vedd feleségül, hozd magaddal. Attól 
majd meglágyul apád szíve és odaadja a koroná- 
dat. Én meg jöttem. Csak nem egyenest, mert 
rosszul látok és folyton eltévedtem. Hét napig 
vándoroltam étlen-szomjan, míg ideértem. A ku- 
tat nem találtam, úgy éreztem, meghalok. A töb- 
bit te tudod jobban . . . 

— Tudom, tudom, ne is beszéljünk róla. In- 
kább arról, hallottad-e már hítét a szemüvegnek. 

— Üvegszemnek? Hogyne hallottam volna. 
Nem vagyok én tudatlan, csak rosszul látok. 
Apám apjának van üvegszeme. Méghozzá kettő. 
Zöld és csillogó. Vagy talán piros. Tudod, én 
rosszul látok. De az biztos, hogy a nagyapának 
két nagy csillogó üvegszeme van. Mivelhogy a 
nagyapa szobot a palotánk udvarán. 

— Ej, kígyókirályfi! Én a szemüvegről kér- 
deztelek. Az nem olyan mint a szem. Az csak 
olyan üveg, amin át lehet nézni, ha a saját szemed 
elé teszed. És azon át olyasmit is meglát az ember, 
amit anélkül nem mindenki. 

— Az valami varázsüveg lehet... Hej, ha ne- 
kem is lehetne! De hogyan találhatnék rá, amikor 
TOSSZ . . . 

— Ne folytasd! A szemüveget meg lehet venni. 
A hely neve, ki tudja, miért, OFOTÉRT. 

— Ilyen szörnyű névről még az apám üveg- 
szemű apja sem hallott. Rettenetes hely lehet. 

— A tettentő az, hogy a kett még mindig 

zomjas, a születésnapi ünnepség közeleg, és 
most, hogy még te is így megnőttél, fogalmarn 
sincs, hogyan győzzelek le. 

— Le akarsz győzni? Miért? 

— Mert a királykisasszony nem akar hozzád 
menni feleségül. 

— Ez baj. En nem mondok le a koronámrtól. 
Megyek is háztűznézőbe. 

A kígyó sietve becsusszan a palotába, a kisfiú 
töprengve utána ballag. A király feláll, illendően 
fogadja a vendéget, és feláll mellette egy masza- 
tos, bozontos, loncsos szoknyás leányzó is, olyan 
hétéves forma. 

Jozsó nagyokat pislog, hátha ő is rosszul lát. 
Ezért harcoljon? Ezért a csúfságétt? Pedig most 
már nem tehet mást. Megígérte. 


Kicsiny papítgolyó gurul a lába elé: , Ne félj, 
Jozsó hetceg, ez nem a lányom. A barátnéja öltö- 
zött maskarába, hátha elmegy a kígyó kedve 
a leánykéréstől." 

No hiszen! Azt ugyan várhatják! 

A kisfiú hirtelen gondol egyet, belemáttja a 
mutatóujját a legközelebbi csokitortába és a ki- 
simított papír hátára rója: Rögtön jövök. 

A papítgolyó visszagutul a királyhoz, Jozsó 
eltűnik. A kígyó meg csak bámul szerelmesen 
a maskara-leányra és eszik, eszik. Eltünteti a sült 
csirkéket, a libákat, a pulykákat, a bárányokat, 
malacokat, borjúkat, ökröket, azokra meg a het- 
venhét-féle tortát, süteményt, bort. 

Jozsó előkerül, álmélkodik a kopár asztalokon. 

— Hé, te koronázatlan! Hajolj csak le! Nász- 
ajándékot hoztam. A Barátság királyságban mi 
se legyünk ellenségek. 

A kígyó lehajtja a fejét. A fiú ráadja apja tat- 
talékszemüvegét, amely jó ideje haszontalanul 
hevett az íróasztalfiókban. A kígyó pislog. Rázza 
a fejét. Szakasztott úgy, mint amikor Jozsó meg- 
itatta. 

— Nahát! Ez árulás! Vagy a dada is rosszul 
lát. Még hogy ez a megtépázott veréb gyönyötű. 
És én majdnem feleségül vettem. 

A kígyó hitetlenkedve méregeti az ál-király- 
leányt, aztán táncra perdül. 

— Látok, látok, haza megyek, király leszek, 
feleséget később veszek, de csak kígyólányt kere- 
sek! — ismételgeti, majd fejét kurtán megbiccenti 
és kifordul az ajtón. 

— Nem jön vissza többé — bújik elő a király- 
kisasszony a trónszék mögül. 

— Legalább játszhatunk egy kicsit. Gyerünk 
a kertbel Leszek én a hunyó. Jó? 

— Jó — fogadja el a kis királyleány Jozsó 
nagylelkű ajánlatát —, csak később keressük meg 
a szökőkutat. Hiányozna . . . 

Egyéb sem kell a szökőkútnak ! (Az egész leány- 
kérés alatt hallgatózott és ágaskodva leselkedett 
az ablak mögül.) Szökdécselve szór hűvös per- 
metet fára, virágra és az elé szaladó gyerekekre. 
Aztán elégedetten visszatér a medencébe, onnét 
nézegeti a királyi játszótársakat. 

Meddig játszanak, nem tudni. Csak azt, hogy 
az üveggolyó a hóvégi nagytakarításkor előkerül. 
A tartalék szemüveg nem. Később sem. Pedig 
Jozsó édesapja úgy emlékszik, az asztalfiókba 
tette, 

Néha játék, 

néha élő. 

Picimackó 

nagy mesélő. 

Egy erdei kódorgáson, 

hűs helyet keresve nyáron 
bukkantam rá egy faágon — 
szemén, száján mézes álom. 


Ébresztgettem mackónyelven: 

— Brumma, brumma, ébredj, lelkem! 
Elkongatták már a delet. 

Málnád, mézed megétkezett. 


A kicsi bocs nagyot ásít: 

— Brum, brum, brumma, ki kószál itt? 
Ki zavarta meg az álmom? 

Olyan szép volt, úgy sajnálom. 


Hunyotgott két gombszemével, 
nagymorcosan nézett széjjel — 

és lehuppant — hopp — egyszerre — 
egyenest a tenyeremre. 


Oly pici volt, elfért rajta. 

A tenyerem hintáztatta. 
Hazahoztam, itt van nálam. 
Batátom lett, játszótársam. 


És ha olykor útrakelek, 
sosem váltok neki jegyet, 
mert őkelme potyautas, 
ingyen teszi meg az utat. 


Belebújik a zsebembe 
és ott kuksol jó melegben. 
A sötétség sose bántja, 
Mintha bújna batlangjába. 


Gyetekekhez viszem gyakran. 
Fülembe brummogja halkan: 
— Meséld már el azt a mesét, 
hogy találtál rám egyszer rég. 


Nap kergette a napot. 
Teltek-múltak hónapok. 
Picimackó nagyot nőtt, 
okosabb, mint azelőtt: 
dolgos, szorgos és ügyes 


és hogy milyen szemfüles! 


Iskolába egyedül ját, 
egykettőre hazatalál. 
Barátokat is hoz sokszor 


és ilyenkor egyet gondol, 
dirmeg-dörmög, kótust szervez, 


mackónótát énekelnek. 


Kicsimackó székre áll, 
két mancsával dirigál: 


— Brumma, brumma, brummárom, 


bocs alszik a faágon, 
száján mézes az álom. 


A bocskótus megcsodálja, 


összefut a brkummogásra, 
a ház népe, a fák népe, 
udvar népe, utca népe; 
kutyák, macskák, 
fecskék, rigók, 

két kíváncsi 
pici-pirók, 
vörösbegyek, 

csibék, legyek, 
lepkék, cinkék 

és verebek. 


Megtapsolják 

a hangversenyt, 
kicsimackót, 

a karmestert. 

Nagy Franciska 


ZIVATAR 


A révfülöpi móló végén a viharágyú nagyot dörrent, 
aztán a rakéta is elpukkant és pirosan parázsló csilla- 
gokra bomlott a levegőben. 

— Viharjelzés! Piros volt! — kiáltotta Zsófi értetle- 
nül. Perzselt a Nap, szellő se rezzent, s a kék égen sehol 
egy felhő. Negyedórája fürödtek meg a Balatonban. Az 
Öreghegyre nézett. Az erdő mögül fehér felhőpamacs 
bújt elő, s pillanatok alatt a hegy fölé tornyosodott. 

Az első szélroham végigsöpört a hegyoldalon. Felka- 
varta a kocsiút porát, sárgászöld levelek ezreit tépte le az 
út menti fákról, s a villanydrótok közt süvöltözve szá- 
guldott a Balaton felé. Az Öreghegy mögül előbújt hó- 
fehér, tornyos felhő, mintha összeomlott volna : piszkos- 
szürkén szétterült az égen, s eltakarta a Napot. Rojtos, 
sötétlila széle láttán Zsófi mamája aggodalmasan 
mondta : 

— Csak nehogy jég legyen belőle! 

Nagyot villámlott, aztán megdördült az ég. A hegyről 
lerohanó szél felborzolta a Balatont, és haragoszöldre 
változtatta a színét. A viharfelhők már a Balaton felett 
is elsötétítették az eget, de a túlsó part még napfényben 
ragyogott; Zsófi ámultan nézte a sötét ég és víz közé szo- 
rult napfényes csíkot, a parányi pirostetős házakat, a 
nyárfák függőleges, zöld vonalkáit, a domboldalakon 
aranyló árpa- és búzaföldeket, s a boglári határban zöl- 
dellő szőlőtáblát, amely fölött csöppnyi szitakötőként 
egy sárga helikopter röpdösött. 

Fényes villám vágott a Balatonba. Hatalmas dördülés- 
sel morajlott végig a víz felett. Amint elült a mennydör- 
gés zaja, furcsa sistergés hallatszott az Öreghegy felől. 
A zápor eleredt és suhogva verte az erdőt. 

Zsófi beszaladt a présházba, hogy melegítőt húzzon. 
Sötét volt a szobában, villanyt gyújtott. Eszébe jutott, 
hogy az este itt járt András bácsi és megmondta előre, 
hogy ma eső lesz: , — Ugy hasogat a lábam, és a kakukk 
is lenn szól a vízparton... Minden kisül a kertekben, 
kell az eső nagyon... Meglátják, holnap megjön vég- 
re . . ." András bácsi régen uszálykormányos volt a Bala- 
tonon, hordta a sok követ télen-nyáron, s a novemberi 
jeges viharokat megszenvedték a csontjai, ezért mindig 
megérezte az időváltozást. , — De honnan tudja a ka- 
kukk, hogy eső lesz?" — töprengett Zsófi. Évekkel ez- 
előtt mondták a falubeliek, hogy figyeljék csak a kakuk- 
kot: ha fent szól az erdőben, szép idő lesz, de ha lent 
a parton, akkor megjön az eső. És valóban, a kakukk 
sohasem tévedett. A legzordabb idő is megjavult, ha a 
kakukk felment az erdőbe, és a legszebb idő is elromlott, 
ha a vízpartra vonult. 

— Biztos a kakukknak is fáj a lába — dünnyögte 
Zsófi. Felhúzta a melegítőt, és elindult kifelé, amikor a 
villanykörte vakítóan felfénylett és elbpukkadt. A követ- 
kező pillanatban hatalmas csattanás hallatszott. Az egész 
ház belerázkódott, akkorát dördült az ég. Zsófi kibotor-  . 
kált a sötét szobából. 

— Mama! Kivágta a villanyt a villám! Biztos nem ég 
itt em — mondta és felkattintotta a konyhai kapcsolót. 
A lámpa felgyulladt, de Zsófinak nem maradt ideje ör- 
vendezni, mert ez a villanykörte is kifényesedett és pengő 
hangon eldurrant. — Épp így csinálta a szobában is! — 
kiabálta túl Zsófi a következő égdörgést. 

Édesanyja gyorsan a villanyórához lépett és kinyomta 
a biztosítékot. 

— Legjobb ilyenkor kikapcsolni az áramot. . . Itt ci- 
káznak fölöttünk a villámok, és az elektromosság a vil- 
lanydrótokba szökik. Nem bírják a villanykörték... 
Tavaly Kati néni hűtőgépét tette tönkre a villámlás — 
mondta. 

Zsófi kiszaladt a teraszra és felkiáltott : 


— De furcsa villámok! 

A Balaton felett vízszintes villámok cikáztak, ki-be 
. — ugráltak a szélszaggatta felhőkből. A mennydörgések 

. egymást érték, alig halkult el az egyik, máris felmorajlott 
. a másik. 

A zápor suhogva áztatta a kertet, dörömbölve verte a 
háztetőt. A teraszra is bevert az eső, a korlát deszkakö- 
nyöklőjén is tócsákban állt a víz. Zsófi észrevette, hogy 

. egy szög ütötte régi lyukból ázottan előmászik az apró 

méhecske, aki hetekkel azelőtt költözött oda. A csurom- 

vizes méhecske arrébb vonszolta magát a deszkán. Szár- 
. nyai a potrohához ragadtak, csápjai lekonyultak. 

í — Ha eláll az eső, majd megszáradsz a napon, aztán 
visszamehetsz a házadba — mondta Zsófi. 

Éles koppanással jégszemek vágódtak a tetőre. 

— Odalesz a termés! — szólalt meg Zsófi édesapja, és 
szomorúan nézte a terasz előtt pattogó, borsónyi jégda- 
rabokat. 

A jég öt percig verte a kertet, aztán hirtelen elállt. 
A szél felszaggatta a felhőket, a zápor csendes esőbe vál- 
tott át, s az Öreghegy felett előkéklett az ég egy kis da- 
rabkája. Kékcinkék és egy vörösbegy jött elő a bozótos- 
ból, s kiültek a kerítésdrótra fürdeni. Felborzolták a tol- 
lukat, rázogatták magukat a maradék felhőfoszlányok- 
ból szemerkélő esőben. A komor viharfelhők a Balaton 
túlsó partjára vonultak, s eltakarták Zsófi szeme elől a 
parányi, piros tetős házakat, a sárgálló gabonaföldeket, 
a boglári domb felett röpdöső csöppnyi helikoptert. 

A Balaton viharos vizén hajók hánykolódtak. Vitorlák 
nélkül, csupasz árboccal imbolyogtak a tarajos hullámo- 
kon. Fehérre festett motoros mentőhajó futott ki Lelléről 
és sorra járta a hánykolódó vitorlásokat. Az egyik hajó 
közelében nagy köröket írt le a vízen. 

— Arról a hajóról vízbe esett valaki! — mondta Zsófi 
apja. 

Két közelben álló hajó felhúzta az orrvitorláját, s már 
hárman forgolódtak a bajba jutott vitorlás körül. Zsó- 


fiék reménykedve figyelték, megtalálják-e a vízbe esett 
embert? A motoros hajó egyszer csak megállt, s fedélze- 
téről a vízbe dobtak valamit. 

— A mentőöv volt! Megtalálták! — kiáltotta Zsófi 
örömmel. 

Percek alatt tört ki ez a vihar. Akit vízen ért, nem so- 
kat tehetett. Nem maradt ideje kifutni a nádas mellé. 

Halk morajlások hallatszottak a túlsó partról, a tá- 
volodó vihar mennydörgésének a hangja. A szél elker- 
gette a maradék felhőket is és kisütött a Nap. Üdezölden 
ragyogott Zsófiék kertje. 

Csizmát húztak és kimentek. Lábuk alatt tocsogott a 
fű. Végigjárták a gyümölcsfákat, a konyhakertet és meg- 
vizsgálták a szőlőt is, milyen kárt okozott a jégverés? 
A levelek mögé bújt gyümölcsök és szőlőfürtök sértetle- 
nek maradtak. Néhány puhább őszibarack, meg az itt- 
ott kilyuggatott falevelek viselték csak a jég nyomát. 

Zsófi fülelni kezdett, mert furcsa suhogást hallott. 
A szél elcsendesedett, a zápor is elvonult, mi suhoghat a 
hegyoldalban? Elindult a hang irányába. Tágra meredt 
szemmel állt meg a kapuban. 

Az Öreghegyen kanyargó úton vörösbarna ár höm- 
pölygött lefelé. A zavaros víz tetején letört ágak, jég- 
verte levelek úsztak. Koccanva, tompán kopogva kisebb- 
nagyobb köveket görgetett a víz. 

A hegyről lezúduló ár jó negyedóráig suhogott Zsófiék 
kapuja előtt, aztán apadni kezdett. A nagyobb kövek el- 
akadtak az út mélyedéseiben s a hordalékból kis gátak, 
szigetek keletkeztek körülöttük. A lassan folydogáló víz 
kanyarogva kerülgette őket és vékony árkokat vájt a 
hegyről lemosott vörös iszapba. 

— Az Öreghegyből megint elvitt egy darabot a zápor 
— mondta Zsófi apja. 

A friss, zöld illatú kert felett káposztalepkék billegtek, 
a margarétákon ázott szárnyú dongók szárítkoztak, s 
amikor egy szajkó a diófára szállt, a leveleken hintázó 
esőcseppek egyenest Zsófi nyakába potyogtak. 

-J A Nagy Orion meg a Lófej 


— Képzeld, Terka, mit hallottam! 
Tóni bácsi 86-ban hazajön. Itthon 
lesz megint a világ legaranyosabb 
" nagybácsija. Nem szenzáció? 


— Én tudok egy nagyobbat. Indul 
a Vega-program. 


— Az meg mi? 


— Ha hiszed, ha nem, 1986-ban 
megjelenik majd egy üstökös. A neve 
Halley. Erre a világ összes tudós 
csillagásza összeszalad, hogy űrszon- 
dákkal megvizsgálják. Ez a Vega- 
program. Mi, magyarok is ott le- 


Birkás Ákos rajza 


szünk. Ma tudtam meg a Planetá- 
riumban. 


— Voltatok a Planetáriumban?! 
Jó nektek. Én meg már mióta készü- 
JOK ÉSz a 


Terka húgomat egykettőre rábe- 
széltem még egy kiruccanásra. Va- 
sárnap délelőtt együtt metróztunk ki 
a Népligetbe, a Tudományos 1lsme- 
retterjesztő Társulat Budapesti Pla- 


netáriumába. Gyűrű alakú, 40 iméter 


átmérőjű  körcsarnokban találtuk 
magunkat, épp szemközt egy űrhajó- 


modellel. Ebben a Körszelet-terem- 
ben állandó és változó kiállítást ren- 
deznek, itt a büfé, a ruhatár, néhány 
irodahelyiség, a kis különterem be- 
járata, és innét nyílik a gyönyörű ku- 
polaterem ajtaja is. Az az ajtó, amely 
mögött a tájékozatlan ember szeme 
előtt valóságos csodák, de minden- 
kinek izgalmas látnivalók jelennek 
meg. Mi, sajnos, kívül rekedtünk, 
mert a 10 órakor kezdődő előadás 
már a felénél járt. Haladtunk hát kí- 
vül, , Gagarin nyomában", 


, Az ember elindul a világűrbe, és 


feltérképezi a Naprendszert" — ol- 
vastuk. Milyen egyszerű mondat! És 
mennyi tudományos-technikai fel- 
fedezés, feladat, kudarc, siker, mire 
leírhatták. Manapság bárki, akinek 
kedve szottyan, barangolhat a boly- 
gók világában. Ha nem űrhajón, hát 
fényképek segítségével. A Jupiter a 
maga , Óriási légörvény"-ével, a Vö- 
rös Folttal olyan, akár egy modern 
festmény. Hát még a Szaturnusz a 
szivárványszín, több ezer sávból álló 
gyűrűjével, vagyis a holdjaival, ame- 
lyek neve nem Hold, hanem Mimas 
és Dione. Vagy a Ganymedes, a Cal- 
listo és az Io: eddig létezésükről se 
hallottunk, most meg mindjárt lát- 
tuk is őket. Sőt! Láttunk galaxis- 
halmazt a Herkules csillagképben. 
Az Androméda-ködöt is lefényké- 
pezték, amely szintén galaxis. Meg- 
tudtuk, hogy a Nagy Magellán-felhő 
valójában csillagrendszer, amely a 
Tejutat kíséri. Igaz, mi se hittük 
volna, de a Kígyó csillagképben a 
gázfelhő tényleg világított, láttunk 
X-ködöt és oldalról is szemügyre 
vettük a Lófej-ködöt, amely szakasz- 
tott olyan, mint az igazi lófej. 


Aztán bekukkantottunk a kupo- 
lába: belső átmérője 23 méter. Fe- 
hér, perforált, 830 m? alumínium 
lemezből készült. Erre vetítik egy 
roppant tekintélyes külsejű, bonyo- 
lult szerkezet segítségével a csillagos 
eget csaknem négyszáz néző feje fölé. 
Az égbolt élő, színes és szépséges. 

gyetlen pillanatra sem változatlan. 
Minden úgy zajlik a vetített égen, 
akár az igazin, csak sokkal gyorsab- 
ban. 


— Nekem a Nagy Orion-köd tet- 
szett a legjobban — jelentette ki 
Terka. 


— Az a kis foltocska? Hiszen az 
nem is volt színes! 


— Nem, de abban csillagok szü- 
letnek. 


Nem voltam rest, visszamentem. 
Tényleg! A tudósok feltételezése 
Szerint ,a ritka csillagközi gázból 
napjainkban is csillagok tömörülnek 
össze." Tán a felvétel pillanatában is 
keletkezett egy. A képen nem látni. . . 
Csak a ködöt. Hiába, minden szüle- 
tés titokzatos. 


Ahol a Balla patak ballag 


A két padsor szélre húzva, középen vastag szőnyeg. A feladat: 
gyertya, gurulóátfordulás. Így fest egy tornaóra vége a mátraballai 
tagiskola 2—4. osztályában. Nincs tehát tornaterem. Az épületet, 
szerencsére, gondozott, nagy park veszi körül. Ha nem esik, nem to- 
csog, mindenki a szabadba siet. 

És mi az, hogy 2—4. osztály? Az, bizony, közös tanulás másodikos 
és negyedikes gyerekeknek, csakúgy, mint az 1—3. az elsősöknek és 
harmadikosoknak a szomszéd osztályban. Kényszerűség tehát, az , ön- 
álló" és , közvetlen" órák folytonos váltakozása. A tanár az óra elején 
kiadja a feladatot, mondjuk, a negyedikeseknek. Ők aztán hozzáfog- 
nak a munka önálló elvégzéséhez. A tanár ezalatt kérdez, magyaráz, 
mesél, esetleg feleltet másodikosokat, akiknek közvetlen órát tart. 
Csöngetés után megfordul a rend. A másodikosok önálló és a negye- 
dikesek közvetlen foglalkozása következik. 


10--18—25? 


A mátraballai alsósok csaknem mind napközisek. Az iskolának saját 
konyhája, ebédlője van. Az asztalterítők, az ablakokat díszítő függö- 
nyök palóc hímzése szüleik, nagyszüleik kezét dicséri. Minden iskolai 
esemény, kisdobos-megmozdulás ünnep a falunak is. Összesen négy 
őrs, két raj az iskola kisdoboscsapata. A recski iskolának és úttörő- 
csapatnak tagja, innen a tagiskola elnevezés. A recski csapatból kerül- 
nek ki a ballai őrsvezetők. 

A legutóbbi foglalkozás előtt Biró Lídia nyolcadikos és Sánta Hilda 
hetedikes őrsvezető összebeszélt: 

— Tartsuk meg az , őrsit" együtt! 

Így is tettek. Tréfás vetélkedőt rendeztek. A gyerekek eleinte izgul- 
tak, aztán jókat nevettek az ilyen feladványokon: ha egy 25 literes 
vödörbe először 10 majd még 18 liter vizet öntenek, mennyi víz kerül 
összesen a vödörbe? Azt már meg sem kérdezték, hogy mennyi víz 
kerül a töltögető cipőjébe. A győztesek három, kettő, illetve egy süte- 
ményt nyertek. De nem akármilyet — saját sütésűt. 

A ballai gyerekek szívesen dolgoznak. Ezt látják szüleiktől, taná- 
raiktól. A papír-, textil- és vasgyűjtésből minden esztendő , jó pénzt" 
hoz: 7-8000 forint kerül a közös pénztárba. 


Hegyek-völgyek között 


Legkedvesebb időtöltés mégis a kirándulás. Makk Marciék és a Bú- 
bosbanka — így hívják a 2—4. osztály két őrsét — nemrég járt Parád- 
sasváron. 

Kár, hogy kirándulni csak felnőttekkel lehet. A felnőttek ritkábban 
érnek rá, mint mi — panaszolták a gyerekek. 

A közeli Kőbánya-völgybe azért ki-kiruccannak hétvégeken a ballai 
családok. A völgy gyönyörű. Forrásvize iható, a szamócatermés is 
mindig bőséges, sőt mogyoró is akad. Sokan a Görcsvölgybe, a vadász- 
házhoz vagy a Balla-patak völgyébe tartanak. Gombát keresnek. 

Ha végleg nem akad felnőtt kísérő, akkor a kisdobosok a múltba 
kirándulnak : gyűjtik a mátrai népdalokat, régi népi gyermekjátékokat. 
Hetenként egyszer pedig a művelődési házban találkoznak, a gyermek- 
klubban. Közös játékra, jóízű beszélgetésekre tanáraikkal és egymással 
ott, a klubban jut igazán idő. Ezért is népszerű évek óta. 


" Józsa Teréz 


. .A nadrágkoptatók 
paradicsoma 


Zsocinak nem erős oldala a fáramászás. Ha a kiskanász 
helyett neki kellett volna felkapaszkodni az égigérő fára, 
bizony kétfogú öreg néne lett volna a királylányból, míg 
Zsoci felért volna hozzá. Pedig Röjtökmuzsaj a nadrág- 
koptatás paradicsoma. Amelyik portán már kivágták a 
gyümölcsfákat, és az uborka indái gyűrűznek helyette 
a kertben, ott se kell a gyerekeknek messzire menni. 
Hisz a posta közelében nyárfaliget, a Szí-dombon cseresz- 
nyefasor zöldell. 


Zsocinak nem erős oldala a fáramászás, de azért nadrág- 
koptatásban nem marad el a falu többi gyereke mögött. 
Ha nem is jut fel, azért sűrűn próbálkozik. Bukfenc, 
a szőrgombolyag kis pulikutya ilyenkor kisgazdija alá áll, 
nyomkodja őt bőszen fölfelé. De annyit ér az, mint korgó 
gólyagyomornak egy ebihal. Néha Bukfencen kívül is 
akad segítsége: Udvarhelyi Juli, Kincses Balázs vagy Ma- 
darász Norbi. De még olyan gyerek nem született a falu- 
ban, aki Zsocit fel bírta volna nyomni a fára. 


Történt egyszer, hogy apu téglát, cserepet, deszkát 
vásárolt a házjavításhoz. A holmit lerakták a cseresznyefa 
alá, s lefedték egy műanyag lepedővel. Zsoci szűnös-szün- 
telen ott tornázott rajta, míg egyszer csak a tetejéről fel- 
lendült a cseresznyefa ágára. Micsoda diadallal nézett szét 
a világban! Aztán egyre feljebb, feljebb kapaszkodott, 
mintha megirigyelte volna a mókusok dicsőségét. 


Mikor betelt a fáramászás örömeivel, óvatosan eresz- 
kedett lefelé. De a lába most nem érte el a biztonságos 
alsó ágat, megreccsent alatta a kinyúló rész, és veszedel- 
mesen megingott. Zsoci rémülten kapaszkodott az ágba, 
moccanni se mert. Mit tesz ilyen helyzetben a férfi? Az 
egész világot hívja segítségül. A férfigyerek csak az édes- 
anyját. 


— Anyuuu! — hangzott kétségbeesetten. 


Anyu kilépett a házból, s meglepetten látta fiacskáját 
a fa tetején. Zsoci görcsösen kapaszkodott, meg nem 
mozdult volna semmi biztatásra. Létra nincs, anyu nem ér 
fel Zsociig a fára. Most mi legyen? 


— Kisfiam! Ereszd el az ágat, s idepottyansz az ölembe, 


mint az érett cseresznye. 


Anyu hármat számolt. Zsoci behunyta a szemét, és el- 
eresztette a faágat. A következő pillanatban anyu karjaiba 
ölelte, és vitte be a házba. 


— Mit cipeled azt a nagy gyereket? — dörmögött 
az apja. 

— Ez most nem gyerek — mondta anyu nevetve —, ha- 
nem érett cseresznye. 


Átányi László 


Döntött a zsüri 
Mondások jelentése 


Mint tudjátok, januári számunkban pályázatot hirdet. 
tünk a lap utolsó oldalán szereplő népi mondásokról, 
Nagy örömünkre, igen sokan — majdnem kétszázan — 
küldték el pályamunkájukat a szerkesztőségbe. Örülünk 
annak is, hogy a pályázók 9097-a helyesen értelmezi 
a mondásokat. Kitűnik a levelekből, hogy a mondások 
jelentésének a felderítéséhez sokan segítségül hívták 
a , Magyar szólások és közmondások" című könyvet. Jól 
tették, mert belátjuk : egyik-másik mondás pontos jelen- 
tését, bizony, nem könnyű kitalálni. És nehogy valaki 
esetleg tévedésben maradjon, az alábbiakban közöljük 
a mondások jelentését. 


1. Az óriás csak óriás, ha völgyben áll is, a törpe . 
a hegytetőn is törpe. 
Jelentése: a nagy ember, bármilyen alacsony helyen 

áll is, akkor is nagy, a törpe viszont, akár-. 
milyen magas posztra kerül is, akkor is 
kicsi, jelentéktelen marad. 

2. A farkas ha koplal sem cserél a kalmár ebével. 
Jelentése: többet ér a szabadság, éhezve, nyomo- 

rogva is, mint a jómódban töltött rabság. 

3. Aki jól él, királyt se fél. 
Jelentése: a becsületes embernek senkitől sem kell 

félnie. 

4. Jobb a bátor igyekezet a félénk erőnél. 
jelentése: aki bátran küzd célja eléréséért, ha gyenge 

is, többre jut, mint az erős, de gyáva, 
félénk ember. 

5. Fel meri kötni a macskára a harangot. 
Jelentése: nagyon bátor emberre mondják. 


A bíráló bizottság nehéz helyzetben volt, mert legalább 
tízszer annyi pályamunkát kellett volna díjazni, mint. 
amennyire lehetőség volt. Végül azért megszületett a dön- 
tés. A zsüri elsősorban azokat a pályamunkákat jutalmaz- 
ta, amelyeknek szerzői a mondások jelentését nem a szak- 
könyvből másolták ki, hanem saját szavaikkal igyekeztek 
megfogalmazni. 

Kiemelt jutalmat kaptak: 


A 4. sz. napközis csoport, Simontornya, Vak Bottyán 
Ált. Isk.; Zelk Zoltán raj, Csávoly ; Biró Attila, Pomáz; 
Földesi Richárd, Doboz. 


További jutalmazottak: 

Zatykó Gabriella, Komárom; Néder Szilvia, Szent- 
gotthárd; Tapodi Alexandra, Hódmezővásárhely; Sza- 
bados Katalin, Rétság; Kerekes Edit, Miskolc, 15. sz. 
isk.; Nagy Henriett, Mosonmagyaróvár ; Gajdács Szil- 
via, Szeged; Szabó Emília, Ajka; Benedek Éva, Őr- 
bottyán; Tordai Zoltán, Marcali. 

Dobra verj 


Pátkai István 
A nyár levele 


Kaptam 
egy lapulevelet: 
zöld volt rajta az 
erezet. Zöld a tinta mivel 
írták, a borítéka föld-mintás. 
Elolvasni nem volt időm; 
sietett a bolond nyár 
s meghízott a 
zöld betű- 
kön ne- 
gyed 
tu- 
cat 

Az első vasárnapon. Tudjuk, egyetlen kisdobos sem felejti el, hogy s 
június első vasárnapján, a pedagógusnapon tisztelettel és szeretettel j 
köszöntse tanárait. A pedagógusokat, akik nemcsak tanítanak, de 


szeretettel-szigorral nevelnek is benneteket. $ akik olykor több nem. b. 


zedék szemléletét, érzelmeit határozzák meg. A szerkesztőség kö. a 
szöntője legyen egy szál virág a ti csokrotokban. 


Három nemzedék napja. Ilyen is van. A Békés megyei kamuti csapatban 
legalább így hívják azt a napot, amelyen a falu idősebbjei, egy világért sem 
öregek! és fiataljai együtt csinosítják lakóhelyüket. Méghozzá ingyen, de re- 
mek hangulatban. g 


Rajz-farsang. Tudjuk, hogy a farsang már régen elmúlt, az a kiállítás 
viszont nemrégiben nyílt meg a békéscsabai múzeumban, amelyen gyerekek 
mutatkoztak be farsang-mondandójukkal. Több, mint hétszáz rajzból váloga- 
tott a zsüri, de érkezett sok festmény, szobrocska, batikolt textilfestés és gra- 
fika is. Hiába, szeretjük búcsúztatni a telet. a 


A romhányi napköziben. A romhányi öregek napköziotthonának segíte- 
nek a helybeli kisdobosok és úttörők. Mint írták, részt vesznek a hulladék- 
fonal feldolgozásában, de az öregeknek sokat jelent az is, ha csak beszélgetnek 
velük. Gyakran megteszik ezt a gyerekek, sőt, együtt énekelnek, ha olyan 
kedvük támad. Kedves kötelességüknek tekintik ezt, s igen jól érzik közben 
magukat. 


Logi-klub. Ez a bizonyos klub Kecskeméten, az úttörő- és ifjúsági otthon- 
ban nyílt meg még december közepén. Gyorsan népszerű lett. A számítógépes 
klubban tíz darab hazai gyártmányú iskola-komputerrel dolgozhatnak a gye- 
rekek. Megtanulhatják a programozás mesterségét. Vagy tudományát? 


Kiváló közösség. Reméljük, egyre több kiváló közösség alakul esztendő- 
ről esztendőre az iskolákban, a lakóhelyeken. A Magyar Úttörők Szövetsége 
is erre gondolt, amikor megalapította a legjobb kisdobos- és úttörőközössé- — 
gek számára adományozható , Kiváló közösség" kitüntető címet. Kívánjuk, 
hogy mielőbb gyarapodjék a kitüntetettek száma. 


Pörgettyű című mellékletünk elkészítésének leírása. Lapos, kerek doboz 
alkalmas a játék elkészítésére. Példánk a Mackósajt doboz méreteire készült. 
Ragasszátok össze a doboz alját a fedelével. Körző segítségével keressétek 
meg a doboz közepét és lyukasszátok át. Nagyon fontos a dőlés miatt, hogy 
pontosan a közepére kerüljön a lyuk, amin 8 cm hosszú hurkapálcát kell át- 
dugni. Ennek alsó végét ceruzahegyezővel hegyezzétek ki, rögzítésül pedig 
kenjétek be ragasztóval. Az , A" számozott, kilyukasztott körlapot ragasszá- 
tok a doboz tetejére, a , B" lapot az alsó felére. A két számozott csíkot ragasz- 
szátok a doboz köré a 2-es ábra szerint. A doboz oldalán levő számok egyez- 
zenek meg a tetején lévő számokkal. Kész a pörgettyű. Sima felületen pörges- 
sétek meg ügyesen, s amelyik szám felé dőlve megáll a doboz (korong) az nyer. 
Lehet többféleképpen játszani: pl. előre tippelni egy számot, aki eltalálta, 
húz egy vonalat, tíz játszma után természetesen az a győztes, akinek több 
,rovátkája" van. Vagy: öt-öt pörgetés után adjátok össze a doboz megállása- 
kor a dőlési irányban legalsó szám összegét. 


Tiri-tarka. Ezt a címet kapta a Kisdobos nyári magazinja, mert 
a régi ikerszó változatos, gazdag színeket jelent. Magatok is meg- 
győződtök majd a magazin változatosságáról, színességéről, ha 
belelapoztok. Szeretitek a fejtörőket? Érdekel benneteket a repü- 
lés? Szívesen olvastok izgalmas képtörténeteket? Tudjátok-e, ho- 
gyan járt az ifjú menyecske a kotlóval? Érdemes figyelni az újság- 
árusok pavilonjait! Hamarosan megjelenik a Tiri-tarka. 


Írta Gyárfás Endre, rajzolta Koltai Éva 


Postafiók 100 


Olyan szép levelekből szeretnék 
most részleteket ide írni, melyek 
azon kívül, hogy igen sikerült fogal- 
mazások, ötletet is adnak: ho- 
gyan töltheti a család, a szülők kis- 
dobos gyerekeikkel együtt a szabad 
idejüket, s talán a nyári vakációt is! 
Íme: 

yRajonként indultunk a , verő" alá. 
A , verő" nagyon szép hely, gyönyörű 
erdő van ott és hűs, tisztavizű forrás. 
Ide járnak inni az erdei állatok, őzek 
és szarvasok. Nagyon jó volt ez a nap! 
Ettünk, énekeltünk, játszottunk. A 
munkásőr szülők bemutatót tartottak. 
Ez nagyon tetszett. Jó lenne gyakran 
ilyen kirándulásik (Cserhalmi And- 
rás harmadikos Mátranovák, Ganz 
lakótelep, Szabadság út 3144.) 

Egyik reggel felszedelőzködtünk és 
az egész család együttesen elindult — 
a bányába! A szüleim ugyanis ott dol- 
goznak. A bányabusz elvitt minket az 
Aranyosi völgybe, majálisra. Szép, nap- 
sütéses idő volt. Úgy örültünk ennek a 
napnak, hogy hirtelen azt sem tudtuk, 
mihez fogjunk. Mire az erdőbe értünk, 
négy bácsi már sütötte a lacipecsenyét. 


Játszótéren, Sipos Éva 3. oszt. tanuló munkája, Kazincbarcika $ 


Ezzel fogadtak bennünket. Mikor ezt 
elfogyasztottuk, kihirdették, hogy kötél- 
húzás, meg erőverseny lesz, és tombola 
is. Először Apukámék húzták a kötelet, 
a patakon keresztül. Hurrá! Apuék vol- 
tak az erősebbek, és a többiek az erős 
rántástól beestek a patakba. Volt ott 
kacagás! Utána mi, gyerekek következ- 
tünk. Mi lányok voltunk az erősebbek 
— vagy inkább ügyesek? — mert elrán- 
tottuk a fiúkat. Ezután a bányabusszal 
elmentünk Boldogkőváraljára, a várba. 
Csodálatosan szép volt ez az út is. 
Amikorra visszaértünk, már kint volt 
az abaújszántói fúvószenekar. Csak 
úgy fújták a talpalávalót! Délben gu- 
lyáslevest főztek nekünk. Ebéd után 
következett az erőpróba — Az én apu- 
kám 117 kilót nyomott kétszerre a mér- 
legen, és nyert nekem egy doboz csokit. 
Anyukám a tombolán nyert kétszer is: 
egy pisztoly-rágót, és kisautót. Ezen 
nagyon jót derültünk, mert egyik mun- 
katársa azt mondta, hogy most aztán 
saját kocsin viheti haza a családját! 
Sétáltunk, míg a felnőttek énekeltek és 
táncoltak. A madarak hangja gyönyörű 
és minden olyan ünnepi volt, hogy nem 


kívánkoztam haza. De azért, amikor 
eljött az este jól esett újra otthon lenni." 
(Kochina Mónika Tállya, Ságvári u. 
40.) 

s Örömmel mondhatom, hogy Tá- 
piószecsőn, ahová ősszel költöztünk, 
már vannak új barátaim! Anyukám szü- 
netben és hétvégeken meghívta őket. 
Legutóbb a fajátszón és a szobámban is 
játszottunk. Az volt eddig a legjobb, 
amikor ping-ponglabdával és gyufaska- 
tulyával táncoltunk. Sokat nevettünk 
ezen. Mindnyájunknak ízlett a pici 
dobostorta meg a szörp. A papírtálcá- 
kat magam díszítettem: volt ott cicás, 
zöldbékás, virágos és kiskacsás. Med- 
vés dalokat is hallgattunk, mert mi va- 
gyunk a Micimackó őrs!" (Richter 
Ingrid Tápiószecső, Vöröshadsereg 
út 73/A 2251.) 

Mivel vége a tanításnak, és jön — 
mit jön? zakatol, siet! — a nagyva- 
káció, sok napsütést, jó játékot, vi- 
dám olvasmányt és jó barátokat kívá- 
nok mindnyájatoknak — magamnak 
pedig érdekes, vidám, okos, tartal- 
mas, ötletes, szépen megírt levele- 


ket: 

Készíts kézzel célbadobható ,, raké- 
tát" 20 cm-es hurkapálcából (1.), amely- 
nek egyik végére kötözz színes pamut- 
bojtot, a másikra puha bélű jázmin- 
. vagy bodzaág darabot szúrj súlyként. 
Előbb közelebbről, majd mind távo- 
labbról próbálj vele célba találni. — 
pl. vödörbe (2.). Az nyer, aki tíz dobás- 
ból többet talál. Labdát, golyót, célba- 
gurító vályút mutat a 3. ábránk. Két 
méteres lécből szögezd össze, egyikvé- 
gére drótozz fogantyút (F). A földre 
. helyezve gurítsd le rajta a golyót a 
földbe kapart gödröcske irányába. Ha 
hegyes szöget zár be a vályú a földdel, 
a golyó lassan gurul, ha megemeled a 
fogantyús végét, gyorsabban, tehát tá- 
volabbra (4.) gurul. Ketten-hárman 
játszhatjátok, ha az első nem talál a gö- 
dörbe, a második, majd harmadik kö- 
vetkezik ugyanavval a golyóval. Aki 
beletalál, újból guríthat bizonyos, vo- 
. nallal megjelölt távolságból. 


Jól eljátszogathatsz erkélyről, mászó- 
káról ledobott zsebkendő-ejtőernyő- 
vel (5.). A kendő négy sarkára kötözz 
. félméteres zsinegeket, ezek végére 
seprőnyéldarabból vágott és faragott 
vagy ráfestett , ejtőernyőst" (6.) köss. 
. Úgy is játszhatsz, hogy az ejtőernyőst 
becsomagolod az ejtőernyőbe, és földo- 
. bod, minél magasabbra. Estében az ej- 

tőernyő kinyílik. 


Akár egész nyáron is eljátszhatsz 
pajtásaiddal egy , zsinóros teke"-játék- 
kal. Gyűjts hozzá kilenc egyforma mű- 
anyag tisztítószeres flakont. Ezek lesz- 
nek a , kuglibabák". Kell egy zsinegre 
kötözött , ütőfa", ami lehet homokkal 
részben töltött flakon (7.), vagy vasta- 
gabb ágdarab (8.). A zsineg felső végét 
kötözd faágra vagy más, kb. 2 méter 
magasan lévő tárgyra úgy, hogy az ütő- 
fa kisarasznyira legyen a földtől. Ké- 
szíts most egy táblát (9.), mérete mond- 
juk 40 Xx 40 cm lehet. Egy tetőfedő pala 
éppen ekkora, de lehet a tábla farost- 
lemezből, hullámkartonból is. Fess, 
vagy ragassz rá színes papírból 9 kört, 
a rajzon látható elrendezésben. A táb- 
lát úgy fektesd a földre, hogy egyik sa- 
rokpontja (10. ábra) pontosan az ütő- 
fa alá kerüljön. A bábokat állítsd a kö- 
rökre, és az ütőfát úgy lendítsd meg, 
hogy hátulról megkerülve csapjon a bá- 
bok közé. Elölről leütött bábu nem 
számít! Az ütőt visszalendülése után 
kapd el, mert csak egyszer üthet. Há- 
rom dobás után számold meg a ledön- 
tött bábukat. Ha már két ütés után 
mind ledőlt, a harmadik ütés előtt újra 
állíthatod mind a kilencet. Sokan úgy 
játszanak, hogy ha csak a középső bábu 
. marad állva, újra lehet állítani. 


Ez évi rejtvénypályázatunk május 20-val befejeződött. 
Akik szeptembertől minden hónapban részt vettek benne, 
tudják, hogy helyes megfejtéseikre válaszlapot kaptak a Pom- 
pom, Vízipók, az Idő urai, illetve a Vuk sorozatból. A képes- 
lapokon lévő bélyegző szövegéből kiderül, hogy melyik hó- 
nap megfejtése volt hibátlan. A harmadik képeslap sorozat 
kiküldése még folyamatban van. Aki mindhárom képesla- 
punkat már megkapta, ellenőrizze a szövegből, hogy mind 
a kilenc hónap megfejtése hibátlan volt-e, és csak akkor 
küldje postán vissza címünkre e lapokat. Mivel e lapok a bi- 
zonyítékai egész évi sikeres munkátoknak, a lapok beküldői- 
nek könyvutalványt küldünk és természetesen saját képes- 
lapjaikat is postázzuk. 

Alant közöljük a helyes megfejtéseket szeptembertől 
májusig: 

Szeptember: Keresztrejtvény : Kezdődik a tanítás. Ló- 
ugrás: Itt az ősz. Takarékbélyeg: Palinak 3,— Ft, Lacinak 
9— Ft, Janinak 14 Ft. Ülésrend: 3. rajz. Rakosgató: 
4. rajz. 

Október: Keresztrejtvény: Sárgulnak a fák levelei. 
Hogy hívnak? Oszkár, Zsuzsanna, Zoltán. Betűrejtvény: 
Október hatodika. Töltögető: A 3 dl-es mérőt teletölti, 


ebből tele a 2 dl-t, a 3 dl-ben marad 1, ezt valamelyik po-. 


hárba önti. Visszaönti a 2 dl-t a 7 dI-es üvegbe, majd újra 

ugyanazt csinálja még négyszer. Gyufa: 2. rajz. 
November: Keresztrejtvény: Ködös nyirkos az idő. 

Gyufarejtvény: XI—MhIV — VII. Gondolkodj: 22. Az első 


számhoz egyet, a másodikhoz 2-t, a harmadikhoz 3-at, . . .stb. . 


adunk hozzá. Összerakó: Közeledik már a tél. 

December: Keresztrejtvény: Télapóvárás. Gyufarejt- 
vény: VI—II — IV. Jégcsapok: Fenyőfa. Hóesés: Az első 
nap 4 cm vastag hó esett, ez felére olvadt és újra ráesett 
4 cm, Így 6 cm lett, ami felére olvadva 3 cm. Egy vonallal: 
1. rajz. 

Január: Keresztrejtvény: Ezerkilencszáznyolcvannégy. 
Képrejtvény: Újesztendő. Összeadás: 820 -t- 188 — 1008. 
Lóugrás szerint: Békés újévet. Összerakó: 5. rajz. 

Február: Keresztrejtvény: A medve kijön a barlangjá- 
ból. Gondolkodj: 11—16—22—29 (mindig eggyel többet 
adunk hozzá az előtte lévőhöz.) Összeolvasó: Farsang. 
Virág: Hóvirág. Rakosgató: 7. rajz. 

Március: Keresztrejtvény: Illatos ibolyák. Mókames- 
ter: Ki mint veti ágyát, úgy alussza álmát. Melyik kettő 
egyforma? 1, 4. Csere-bere: akkor 12 szilva — 4 : 2 —8 
dió, azaz 2 körte — 8 dió, akkor 3 körte — 12 dió, azaz 
4 alma — 12 dió és 1 alma — 3 dió. Gyufarejtvény: IV—II— 
I; 1V—I — III. 

prilis: Keresztrejtvény: Áprilisi tréfa. (Megfejtése 
igen egyszerű, ha az egyetlen 7 betűs szót írjuk be elsőnek. 
Ikerszavak: Törd a fejed. Népdal magánhangzók nél- 
igen Tavaszi szél vizet áraszt. Lóugrás: 6. rajz. Figyelem: 
. rajz. 

Május: Keresztrejtvény: Jó bizonyítvány. Betűjáték: 
Közeledik már a nyár. Testvérek: Peti 12 és fél éves, kis- 
húga féléves. Tanterem: 18 kétüléses pad és 33 tanuló. 
Játék a homokban: 9. rajz. 

Rejtvényfejtők, 
figyelem! 

Napra forog a tányérvirág is. 


Népi mondás 


